Diari Oficial de la Generalitat Valenciana


Sumari del DOGV 4879, del 09-11-2004 (2004/10834)

Juí de desnonament número 542/2003. Cèdula de notificació.
----------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10315


Organisme emissor
:   Jutjat de Primera Instància Número 1 de Catarroja

Tipus de document
:   Anunci

Juí de desnonament número 542/2003. Cèdula de notificació. [2004/M10869]
  
Part demandant: Purificación Sancho Tejedor.
  
Part demandada: Francisco Javier López Jiménez.
  
En el juí a què es fa referència, s'ha dictat la resolució el text literal de la qual és el següent:
  
Sentència
  
Catarroja, 12 de març de 2004.
  
María José Peiró Aspurz, jutgessa del Jutjat de Primera Instància i Instrucció número 1 de Catarroja i el seu partit judicial, ha vist les presents actuacions de juí de desnonament seguides en este Jutjat sota el número 542/2003, a instància de la procuradora dels tribunals Encarna González Cano, en nom i representació de Purificación Sancho Tejedor, contra Francisco Javier López Jiménez.
  
Antecedents de fet:
  
1. Que la part actora va presentar escrit pel qual promovia demanda de juí de desnonament per falta de pagament de la renda i reclamació de l'import de les rendes degudes contra Francisco Javier López Jiménez basant-se en els fets que consten en esta i que es donen per reproduïts, i després d'al·legar els fonaments de dret que va estimar d'aplicació, va acabar suplicant que després dels tràmits legals es dictara sentència estimant la demanda i decretant la resolució del contracte d'arrendament del local siti a Massanassa, avinguda de Blasco Ibáñez, número 16, i el desnonament de l'interessat amb advertència al demandat de procedir al seu llançament i a les seues costes si no desallotja el local arrendat dins del termini que a este efecte se'ls conferisca, al mateix temps que es condemne al demandat al pagament de les quantitats degudes de mil cent noranta-nou euros amb setanta cèntims, relatives a la renda i quantitats complementàries, més interessos i costes, i imposar, així mateix, als demandats les costes del present procediment.
  
2. Que admesa a tràmit la demanda, es va assenyalar dia i hora per a la celebració del juí, i en tal dia es va celebrar amb assistència de la part actora, sent declarat en rebel·lia el demandat. En la vista, la part actora va afirmar i va ratificar en el seu escrit de demanda i va ser practicada únicament la prova documental, amb el resultat que es troba en les actuacions.
  
3. Que en la tramitació del present juí s'han observat les prescripcions legals en vigor.
  
Fonaments de dret:
  
1. És necessari tindre present que l'article 27.2.a) de la Llei d'Arrendaments Urbans de 24 de novembre de 1994, per ser esta la normativa d'aplicació a la vista del contracte d'arrendament aportat, establix que el contracte d'arrendament urbà, ja siga d'habitatge o de local de negoci, pot rescindir-se a instància de l'arrendador, entre altres causes, per la falta de pagament de la renda o de les quantitats que a ella s'assimilen, i correspon provar el demandant el fet constitutiu de l'arrendament i al demandat, com a fet impeditiu, acreditar el pagament de les rendes.
  
En el cas que ens ocupa, Purificación Sancho Tejedor pretén el desnonament de Francisco Javier López Jiménez, del local siti a Massanassa, avinguda de Blasco Ibáñez, número 16, per falta de pagament de les rendes corresponents des del mes de juliol de 2003 fins al mes de setembre de 2003, com a conseqüència del contracte d'arrendament subscrit en data 1 de març de 2003. A la vista dels documents aportats per la part actora, de la incompareixença del demandat i a tenor del contingut de l'article 217 de la Llei d'Enjudiciament Civil, és procedent l'estimació de la demanda, i és procedent, en conseqüència, declarar que pertoca la resolució del contracte d'arrendament subscrit entre les parts en data 1 de març de 2003, i que afecta al local siti a Massanassa, avinguda de Blasco Ibáñez, número 16, per falta de pagament de la renda, i conseqüentment, decretar el desnonament del demandat, condemnant-lo igualment al pagament de la quantitat d'1.199,70 euros en concepte de les mensualitats vençudes i no pagades.
  
2. Quant als interessos reclamats i d'acord amb el que disposa l'article 1.108 del Codi Civil, en relació amb l'article 1.100 del mateix cos legal, s'entendran produïts des de la data de la interposició de la demanda.
  
3. És procedent la imposició de les costes a la part demandada, de conformitat amb el que disposa l'article 394 de la Llei d'Enjudiciament Civil.
  
Vistos els articles esmentats i la resta de general i pertinent aplicació.
  
Decisió:
  
Que estimant la demanda interposada per la procuradora dels tribunals Encarna González Cano, en nom i representació de Purificación Sancho Tejedor, contra Francisco Javier López Jiménez, declare resolt, per falta de pagament de les rendes i altres pagaments assumits per l'arrendatari, el contracte d'arrendament subscrit entre les parts en data 1 de març de 2003, i que afecta el local siti a Massanassa, avinguda de Blasco Ibáñez, número 16 i, en conseqüència, condemne Francisco Javier López Jiménez a desallotjar-lo i deixar-lo lliure, vacu i expedit a disposició de la part actora amb advertència de llançament si no ho verifica en el termini legal i, així mateix, condemne Francisco Javier López Jiménez al pagament de la quantitat de mil cent noranta-nou euros amb setanta cèntims (1.199,70 €) en concepte de les mensualitats vençudes i no pagades, més l'interés legal, amb expressa imposició de les costes processals a la part demandada.
  
Notifiqueu la present sentència a les parts, i feu-los saber que esta no és ferma i que contra ella es pot interposar recurs d'apel·lació en el termini de cinc dies des de la notificació, que es prepararà davant d'este Jutjat.
  
Així, esta és la meua sentència, de la qual es durà testimoniatge a les actuacions corresponents, i l'original quedarà al llibre de sentències, que pronuncie, mane i firme.
  
Publicació: atés que ha sigut publicada l'anterior sentència el mateix dia de la data, perla jutgessa que la subscriu, estant celebrant audiència pública, present jo, la secretària, en done fe, Julia García Martín.
  
Atés el desconeixement de l'actual domicili o residència de la part demandada, per provisió de 22 de juliol de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte per a dur a efecte la diligència de notificació.